اكلك منين يا بطه

اكلك منين يا بطه

   كلمات 
أكلك منين يا بطه أكلك منين

فيه فراولتين ف شفايفك حلوين حلوين

هاتى واحده لماما عشان ماما عيونها الاتنين

الاتنين

عايزين ياكلوكى و مش عارفه ياكلوكى منين

ياكلوكى منين

منين

البنت يا ناس كبرت والله و لبست فستان

و بقالها ضفاير بشرايط اشكال و الوان

و بتعرف تزعل و تكشر مع ماما كمان

و ياويلى لو أخرج ولا اكونشى واخده استئذان

أفرح بشبابها و أقول يختى

يختى

يختى يختى يختى

بتقوم الصبح و بتساوى سريرها يسلام

و تساعد اخواتها بايديها مش بس كلام

و تجيب شهادتها و تقول لى شوف طالعه الكام

الاولا اسم الله النبى حارسك ميت سنه اودام

أفرح بشبابها و أقول يختى

يختى

يختى يختى يختى

كلها كم سنه يختى يا قطه و صدق اللى قال

الآتى قريب و مانيش عايزه ولا جاه ولا مال

غير انى أعيش لما أشوفك فى أسعد حال

ست الستات و علا ايديكى طلعت أجيال

أفرح بشبابها و اقول يختى

يختى

يختى يختى يختى

تصنيف:اغانى باللغه المصريه
تصنيف:اغانى صباح
تصنيف:كلمات اغانى